Legislatívne uznesenie Európskeho parlamentu o návrhu nariadenia Rady, ktorým sa ustanovuje nástroj financovania spolupráce s industrializovanými krajinami a územiami a inými krajinami a územiami s vysokými príjmami (11877/2006 - C6-0265/2006 -2006/0807(CNS))



Úradný vestník 317 E , 23/12/2006 S. 0205 - 0212



20061223 P6_TA(2006)0549 Prevencia úrazov a zvyšovanie bezpečnosti * Legislatívne uznesenie Európskeho parlamentu o návrhu odporúčania Rady o prevencii úrazov a zvyšovaní bezpečnosti (KOM(2006)0329 – C6-0238/2006 – 2006/0106(CNS)) (Konzultačný postup) Európsky parlament, - so zreteľom na návrh Komisie pre Radu (KOM(2006)0329) [1], - so zreteľom na článok 152 ods. 4 druhý pododsek Zmluvy o ES, v súlade s ktorým Rada konzultovala s Európskym parlamentom (C6-0238/2006), - so zreteľom na článok 51 rokovacieho poriadku, - so zreteľom na správu Výboru pre životné prostredie, verejné zdravie a bezpečnosť potravín a stanovisko Výboru pre práva žien a rodovú rovnosť (A6-0398/2006), 1. schvaľuje zmenený a doplnený návrh Komisie; 2. vyzýva Komisiu, aby zodpovedajúco zmenila svoj návrh v súlade s článkom 250 ods. 2 Zmluvy o ES; 3. vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu; 4. žiada Radu o opätovnú konzultáciu, ak má v úmysle podstatne zmeniť návrh Komisie; 5. poveruje svojho predsedu, aby túto pozíciu postúpil Rade a Komisii. Pozmeňujúci a doplňujúci návrh 1 Odôvodnenie 2 a (nové) (2a) Ľudia starší ako 65 rokov tvoria 16 % obyvateľstva v EÚ, ale ich podiel na smrteľných úrazoch je nepomerných 40 %; starší ľudia majú preto viac než dvojnásobné riziko smrteľného úrazu a najčastejšou príčinou ich hospitalizácie sú zlomeniny dlhých kostí. Pozmeňujúci a doplňujúci návrh 2 Odôvodnenie 5 a (nové) (5a) Na verejné zdravie vplývajú biologické rozdiely, životné prostredie, prístup k informáciám a sociálno-ekonomické podmienky. Pozmeňujúci a doplňujúci návrh 3 Odôvodnenie 5 b (nové) (5b) Rodové hľadisko by sa malo začleniť do všetkých oblastí vrátane politiky zdravotníctva. Mali by sa podniknúť kroky smerom k vypracovaniu kvantitatívnych štúdií zohľadňujúcich rodové hľadisko a k prideľovaniu zdrojov s použitím zásady tvorby rozpočtu na základe rodového hľadiska. Pozmeňujúci a doplňujúci návrh 4 Odôvodnenie 5 c (nové) (5c) Domáce násilie na ženách je hlavnou príčinou smrti a invalidity žien vo veku od 16 do 44 rokov. Pozmeňujúci a doplňujúci návrh 5 Odôvodnenie 6 (6) Riziko úrazov je v rámci členských štátov, ako aj spoločenských skupín rozložené nerovnomerne. Riziko úmrtia z dôvodu úrazu je päťkrát vyššie v členských štátoch s najvyššou mierou úrazov ako v tých, ktoré majú najnižšiu mieru úrazov. (6) Riziko úrazov je v rámci členských štátov rozložené nerovnomerne a je rôzne v závislosti od prostredia, pracovných a spoločenských podmienok, veku a pohlavia. Riziko úmrtia z dôvodu úrazu je päťkrát vyššie v členských štátoch s najvyššou mierou úrazov ako v tých, ktoré majú najnižšiu mieru úrazov. Pozmeňujúci a doplňujúci návrh 6 Odôvodnenie 7 (7) Na rozdiel od mnohých iných príčin chorôb alebo predčasnej smrti je možné predchádzať úrazom tým, že si vytvoríme bezpečnejšie životné prostredie a výrobky, ktoré používame a služby, ktoré využívame. Existujú dostatočné dôkazy o účinnosti opatrení na predchádzanie nehodám, ktoré sa ešte stále v rámci Spoločenstva neuplatňujú bežne. (7) Na rozdiel od mnohých iných príčin chorôb alebo predčasnej smrti je možné predchádzať úrazom tým, že si vytvoríme bezpečnejšie životné prostredie a výrobky, ktoré používame, a služby, ktoré využívame, a zvyšovaním povedomia verejnosti o dôsledkoch rizikového správania. Prijatie širšieho prístupu k verejnému zdraviu môže tiež výrazne znížiť mieru úrazov a násilia. Existujú dostatočné dôkazy o účinnosti opatrení na predchádzanie nehodám, ktoré sa ešte stále v rámci Spoločenstva neuplatňujú bežne. Pozmeňujúci a doplňujúci návrh 7 Odôvodnenie 8 (8) Väčšina týchto opatrení sa osvedčila ako nákladovo efektívna, pretože prínosy prevencie pre systémy zdravotníctva často mnohonásobne presahujú náklady následného zásahu. (8) Väčšina týchto opatrení sa osvedčila ako nákladovo efektívna pri ochrane integrity a životov ľudí, pretože prínosy prevencie pre súkromný a verejný sektor, a najmä pre systémy zdravotníctva často mnohonásobne presahujú náklady následného zásahu. Okrem nákladov na zdravotnú starostlivosť a hospodárskych nákladov by sa nemali podceňovať ľudské a skutočné náklady, ktoré zaplatí spoločnosť, keďže hospodárske náklady a náklady na zdravotnú starostlivosť sa netýkajú ani dôsledkov pre rodiny obetí ani sietí sociálneho zabezpečenia, ani pre obce, pracovné miesta a školy. Pozmeňujúci a doplňujúci návrh 8 Odôvodnenie 9 (9) Napriek skutočnosti, že sa dospelo k výraznému pokroku v niekoľkých oblastiach s bezpečnostnými rizikami ako doprava alebo pracovisko, existujú ďalšie oblasti, ktorým sa venuje oveľa menšia pozornosť (napr. domáce prostredie, trávenie voľného času a šport, nehody a prevencia úrazov detí a starších občanov). (9) Napriek skutočnosti, že sa dospelo k výraznému pokroku v niekoľkých oblastiach s bezpečnostnými rizikami ako doprava alebo pracovisko, existujú ďalšie oblasti, ktorým sa venuje oveľa menšia pozornosť, napr. domáce prostredie, trávenie voľného času a šport, nehody a prevencia úrazov detí, žien a starších občanov. Pozmeňujúci a doplňujúci návrh 9 Odôvodnenie 9 a (nové) (9a) Napriek najnovším štúdiám sa zranenia v dôsledku domáceho násilia stále podceňujú tak z hľadiska spôsobenej fyzickej a psychologickej ujmy, ako aj z hľadiska finančného zaťaženia systémov zdravotníckej starostlivosti a sociálneho zabezpečenia. Pozmeňujúci a doplňujúci návrh 10 Odôvodnenie 9 b (nové) (9b) Je potrebné zohľadniť súvis medzi dostupnosťou a požívaním alkoholu a omamných látok a výskytom zranení spôsobených násilnými činmi alebo úrazmi, predovšetkým úrazmi z cestnej premávky. Pozmeňujúci a doplňujúci návrh 11 Odôvodnenie 10 (10) Preto sa zdá byť potrebné vytvoriť systém sledovania a vykazovania úrazov, prostredníctvom ktorého by sa mohol dosiahnuť koordinovaný postup členských štátov pri tvorbe a zavádzaní národných politík v oblasti prevencie úrazov, ktorý by zahŕňal výmenu osvedčených postupov. Takýto systém sa vytvorí na základe rozhodnutia Európskeho parlamentu a Rady 1786/2002/ES z 23. septembra 2002 o akčnom programe Spoločenstva v oblasti verejného zdravia (2003 – 2008) a nástupníckych programov abude sa budovať na základe národných systémov sledovania a vykazovania úrazov, ktoré sa majú vytvoriť koherentným a harmonizovaným spôsobom. (10) Preto sa zdá byť potrebné vytvoriť systém sledovania a vykazovania úrazov, prostredníctvom ktorého by sa mohol dosiahnuť koordinovaný postup členských štátov pri tvorbe a zavádzaní národných politík v oblasti prevencie úrazov a podpory bezpečnosti, ktorý by zahŕňal výmenu osvedčených postupov. Takýto systém sa bude budovať na základe národných systémov sledovania a vykazovania úrazov, ktoré sa majú vytvoriť koherentným a harmonizovaným spôsobom. Pozmeňujúci a doplňujúci návrh 12 Odôvodnenie 10 a (nové) (10a) Systém sledovania úrazov by mal začleniť existujúce programy venované úrazom a databázy úrazov a ich siete, ktoré už Komisia vo veľkej miere finančne podporovala. Toto je absolútne nevyhnutné na dosiahnutie súčinnosti a na zníženie nákladov prostredníctvom už fungujúcich mechanizmov. Pozmeňujúci a doplňujúci návrh 13 Odôvodnenie 10 b (nové) (10b) Ak sa zistí, že existujúce systémy sledovania a monitorovania úrazov sú pre niektoré členské štáty finančne nedostupné, mal by sa použiť alternatívny systém, napríklad taký, ktorý sa bude opierať o dostupnejšie minimálne súbory dát, vypracované na základe štatistík nemocníc. Pozmeňujúci a doplňujúci návrh 14 Odôvodnenie 10 c (nové) (10c) Na zabezpečenie toho, aby osvedčené postupy naozaj slúžili potrebám a kapacitám každej jednotlivej krajiny, malo by sa podporovať budovanie inštitúcií, rozvoj ľudských zdrojov a výskum, najmä v krajinách s najväčším podielom úrazov, ktorým by sa dalo predísť. Pozmeňujúci a doplňujúci návrh 15 Odôvodnenie 11 (11) V záujme efektívneho využívania zdrojov programu Spoločenstva v oblasti verejného zdravia a čo najefektívnejšieho prístupu k prevencii úrazov bolo vymedzených sedem prioritných oblastí: bezpečnosť detí a dospievajúcich, bezpečnosť starších občanov, bezpečnosť zraniteľných účastníkov cestnej premávky, prevencia športových úrazov, prevencia úrazov zapríčinených výrobkami alebo službami, prevencia sebapoškodzovania a prevencia násilia. Tieto prioritné oblasti boli vymedzené vzhľadom na spoločenský dosah úrazov (počet prípadov a závažnosť úrazov), dôkazy o efektívnosti zásahov a možnosť úspešnej implementácie v členských štátoch. (11) V záujme čo najefektívnejšieho prístupu k prevencii úrazov bolo vymedzených osem prioritných oblastí: bezpečnosť detí a dospievajúcich, bezpečnosť starších občanov, bezpečnosť účastníkov cestnej premávky, najmä tých, ktorí sú zraniteľní, prevencia úrazov a bezpečnosť na pracovisku, prevencia športových úrazov a úrazov, ku ktorým dochádza vo voľnom čase, prevencia úrazov zapríčinených výrobkami alebo službami, prevencia sebapoškodzovania a prevencia násilia, najmä násilia na ženách a deťoch. Tieto prioritné oblasti boli vymedzené vzhľadom na spoločenský dosah úrazov (počet prípadov a závažnosť úrazov), dôkazy o efektívnosti zásahov a možnosť úspešnej realizácie v členských štátoch. Pozmeňujúci a doplňujúci návrh 16 Odporúčanie členským štátom, bod 1 1) vytvoriť vnútroštátny systém sledovania a vykazovania úrazov, prostredníctvom ktorého by sa poskytovali porovnateľné informácie, monitoroval vývoj rizika úrazov a účinky preventívnych opatrení v priebehu určitého časového obdobia a posudzovala potreba ďalších iniciatív v oblasti bezpečnosti výrobkov a služieb, 1) vytvoriť vnútroštátny systém sledovania a vykazovania úrazov, ktorý má prístup k iným súvisiacim databázam, prostredníctvom ktorého by sa poskytovali porovnateľné informácie a rozpis údajov podľa rodového hľadiska a veku, monitoroval by sa vývoj rizika úrazov zameraním sa na faktory spôsobujúce úrazy, monitorovali by sa účinky preventívnych opatrení v priebehu určitého časového obdobia a posudzovala by sa potreba ďalších iniciatív, najskôr v oblasti bezpečnosti výrobkov a služieb a tiež v oblasti zvyšovania povedomia verejnosti, venujúc osobitnú pozornosť zraniteľným skupinám osôb, akými sú mladí ľudia; 1a) vytvoriť viacsektorovú spoluprácu, ktorá bude zahŕňať a posilňovať partnerstvá so zainteresovanými stranami na miestnej, vnútroštátnej a medzinárodnej úrovni, a ktorá zabezpečí koordinácia a integrovaná reakcia na úrazy a nedostatočnej bezpečnosti. Pozmeňujúci a doplňujúci návrh 17 Odporúčanie členským štátom, bod 2 2) vypracovať národné plány prevencie nehôd a úrazov, iniciovať medzirezortnú spoluprácu a zlepšiť možnosti financovania kampaní, zvyšovaťbezpečnosť a implementovať takéto národné plány v praxi, pričom by sa mala venovať osobitná pozornosť deťom, starším ľuďom a zraniteľnýmúčastníkom cestnej premávky a osobitný ohľad by sa mal brať na športové úrazy, úrazy zapríčinené výrobkami a službami, násilie a sebapoškodzovanie, 2) vypracovať národné plány prevencie nehôd a úrazov, iniciovať medzirezortnú spoluprácu, ako aj spoluprácu so zúčastnenými stranami, zlepšiť možnosti financovania kampaní, určiť stimuly na podporubezpečnosti a uskutočňovať takéto národné plány v praxi, pričom by sa mala venovať osobitná pozornosť vysokorizikovým skupinám, ako sú deti, starší ľudia, ľudia so dzravotným postihnutím, ženy a účastníci cestnej premávky a osobitný ohľad by sa mal brať na športové úrazy a úrazy, ku ktorým dochádza vo voľnom čase, úrazy zapríčinené zmrzačovaním ženských pohlavných orgánov, úrazy zapríčinené výrobkami a službami, násilie, najmä domáce násilie na ženách a deťoch a sebapoškodzovanie, Pozmeňujúci a doplňujúci návrh 18 Odporúčanie členským štátom, bod 2 a (nový) 2a) uskutočniť vedecké štúdie, predovšetkým v oblasti sebapoškodzovania a rizikového správania; Pozmeňujúci a doplňujúci návrh 19 Odporúčanie členským štátom, bod 2 b (nový) 2b) venovať mimoriadnu pozornosť sociálnym faktorom, ktoré majú za následok úrazy a zníženú bezpečnosť: najväčšie rozdiely v úrazovosti, chorobnosti a úmrtnosti existujú medzi chudobnejšími a bohatšími krajinami a medzi spoločenskými triedami v rámci jednotlivých krajín. Rozdiely narastajú najmä v dôsledku faktorov, ako sú nárast cestnej premávky, zvyšovanie nerovnosti príjmov, nárast nezamestnanosti, zníženie sociálnej podpory, liberalizácia trhu a zvýšená dostupnosť alkoholu a neúčinné mechanizmy regulácie a presadzovania práva. Mimoriadne ohrození sú najmä nezamestnaní, skupiny etnických menšín, migrujúci pracovníci, utečenci, zdravotne postihnuté osoby a bezdomovci; Pozmeňujúci a doplňujúci návrh 20 Odporúčanie členským štátom, bod 2 c (nový) 2c) prijať opatrenia na to, aby sa databázy osvedčených postupov na prevenciu úrazov zakladali na spoľahlivých údajoch zohľadňujúcich miestne podmienky, pričom by ich mal podporovať výskum, ktorý berie do úvahy špecifické sociálne, hospodárske, infraštruktúrne a kultúrne okolnosti, v rámci ktorých sa realizujú úspešné politiky; Pozmeňujúci a doplňujúci návrh 21 Odporúčanie členským štátom, bod 3 3) zabezpečiť systematické začlenenie tematiky prevencie úrazov a zvyšovania bezpečnosti do odbornej prípravy zdravotníckych pracovníkov, aby tieto skupiny odborníkov mohli kompetentným spôsobom poskytovať poradenstvo svojim pacientom, klientom a verejnosti. 3) zabezpečiť systematické začlenenie tematiky prevencie úrazov a zvyšovania bezpečnosti zlepšovaním vzdelávania a odbornej prípravy zdravotníckych pracovníkov a iného odborného personálu, aby tieto skupiny odborníkov mohli kompetentným spôsobom poskytovať poradenstvo svojim pacientom, klientom a verejnosti. Zvyšovať povedomie verejnosti o príčinách a následkoch zdôrazňovaním zodpovednosti jednotlivca a spoločnosti pri prevencii úrazov a podpore bezpečnosti. Pozmeňujúci a doplňujúci návrh 22 Odporúčanie členským štátom, bod 3 a (nový) 3a) zabezpečiť, aby poisťovne majúce prístup k údajom o úrazoch poskytovali členským štátom údaje potrebné na uľahčenie určenia mechanizmov a miest, pri ktorých najčastejšie dochádza k nehodám, a zabezpečiť, aby sa tieto informácie použili na zlepšenie prevencie. Pozmeňujúci a doplňujúci návrh 23 Odporúčanie Komisii, bod 1 1) v rámci programu Spoločenstva v oblasti verejného zdravia a jeho nástupníckych programov podporovala a prioritizovala zavedenie systému sledovania úrazov na úrovni Spoločenstva, prostredníctvom ktorého sa budú zhromažďovať údaje o úrazoch získané od členských štátov prostredníctvom národných systémov sledovania úrazov a aby zabezpečila všetkým zainteresovaným stranám ľahký prístup k informáciám uloženým v databáze, 1) podporovala a prioritizovala zavedenie systému sledovania úrazov na úrovni Spoločenstva, prostredníctvom ktorého sa budú zhromažďovať údaje o úrazoch získané od členských štátov prostredníctvom národných systémov sledovania úrazov, a aby zabezpečila všetkým zainteresovaným stranám ľahký prístup k informáciám uloženým v databáze; Pozmeňujúci a doplňujúci návrh 24 Odporúčanie Komisii, bod 1 a (nový) 1a) predložila legislatívny návrh na vytvorenie systému sledovania úrazov na úrovni Spoločenstva, ktorého účelom je výmena informácií o osvedčených postupoch a poskytovanie informácií v zmysle bodu 1 Európskemu parlamentu a Rade v súlade s článkom 251 zmluvy vrátane presných podrobností o finančných dôsledkoch; Pozmeňujúci a doplňujúci návrh 25 Odporúčanie Komisii, bod 2 2) vytvorila mechanizmus výmeny informácií o osvedčených postupoch v rámci celého Spoločenstva a sprístupnila tieto informácie príslušným zainteresovaným stranám, Pozmeňujúci a doplňujúci návrh 26 Odporúčanie Komisii, bod 3 a (nový) 3a) podporovala prostredníctvom Kohézneho fondu a štrukturálnych fondov činnosti týkajúce sa prevencie úrazov a lepšej a bezpečnejšej infraštruktúry; Pozmeňujúci a doplňujúci návrh 27 Odporúčanie Komisii, bod 4 4) podporovala rozvojosvedčených postupov a opatrení politiky v súvislosti so siedmimi vymedzenými prioritnými oblasťami prostredníctvom zdrojov programu Spoločenstva v oblasti verejného zdravia a nástupníckych programov, a to všeobecného rámca na financovanie opatrení Spoločenstva na podporu spotrebiteľskej politiky a rámcového programu pre výskum, 4) vypracovalaosvedčené postupy a opatrenia politiky v súvislosti s ôsmimi vymedzenými prioritnými oblasťami; zabezpečila, aby všetky budúce programy týkajúce sa prevencie úrazov a podpory bezpečnosti zohľadnili nerovnosti v oblasti zdravia, pričom treba brať do úvahy, že nedostatočný prístup k sociálnej podpore, slabá súdržnosť komunity a sociálne vyčleňovanie znižujú schopnosť ľudí odolávať spoločenským konfliktom bez uchyľovania sa k násiliu vrátane sebapoškodzovania; Pozmeňujúci a doplňujúci návrh 28 Odporúčanie Komisii, bod 5 5) štyri roky po prijatí tohto odporúčania vypracovala hodnotiacu správu s cieľom posúdiť účinnosť navrhovaných opatrení a potrebu ďalších opatrení. 5) štyri roky po prijatí tohto odporúčania vypracovala hodnotiacu správu s cieľom posúdiť účinnosť navrhovaných opatrení, potrebu ďalších opatrení a uskutočniť hodnotenie vplyvu existujúcich a budúcich opatrení a činností z rodového hľadiska. [1] Zatiaľ neuverejnené v úradnom vestníku. --------------------------------------------------